Pistolskytteren Knut Kvaal fikk den første kongepokalen i 1928. Siden 1947 er det stort sett blitt delt ut to pokaler hvert år, og siden 1981 har den gått til en av hvert kjønn. Siden 2013 har kongepokalen gått på rundgang mellom de fire grenene pistol, leirdue, viltmål og rifle. For pistol, leirdue og rifle deles pokalen ut til en av gullvinnerne i NM innenfor grenens olympiske øvelser. I viltmål deles den ut i en av VM-øvelsene.